Ikke lenger tjenere, men venner

Ingen har større kjærlighet enn den som gir livet for vennene sine. Dere er mine venner hvis dere gjør det jeg befaler dere. Jeg kaller dere ikke lenger tjenere, for tjeneren vet ikke hva herren hans gjør. Jeg kaller dere venner, for jeg har gjort kjent for dere alt jeg har hørt av min Far. Dere har ikke utvalgt meg, men jeg har utvalgt dere og satt dere til å gå ut og bære frukt, en frukt som varer. Da skal Far gi dere alt dere ber om i mitt navn. Dette er mitt bud til dere: Elsk hverandre!

Disse versene taler om flere ting. Og som Guds ord alltid er, er det lag på lag med undervisning. Her beskrives det hva kjærlighet er, og det er å gi sitt liv for sine venner. På samme måte som Jesus ikke kom for sin egen skyld, men gav seg selv for oss alle. Han er vårt ypperste eksempel på hva kjærlighet er.

Vi har ikke først og fremst utvalgt Gud, men Gud har utvalgt oss. Dette handler om at han er kilden, og at alle våre ressurser kommer fra ham. Dette er også noe som lærer oss ydmykhet. Fordi det ikke er oss og våre fortreffelige valg som utgjør noe forskjell, men at Jesu kjærlighet er uttøst ved DHÅ i våre hjerter.

At vi nå ikke er tjenere som kun mottar instrukser utenfra, men er venner som hører Jesu stemme innenfra. Vi er ikke bare tjenere som har fått en arbeidsinnstruks, men vi er Guds familie og Guds barn, og vår Ånd roper Abba Far.

Vi er nå kommet inn i en mye høyere, dypere, bredere relasjon med Jesus, en hva disiplene hadde. De var ikke født pånytt, de hadde ikke mottatt DHÅ. De forholdt seg til Jesus gjennom de menneskelige sansene, og var ikke ikledd kraft fra himmelen.

Men vi er ikledd kraft fra himmelen, DHÅ er kommet, og bor nå i vårt hjerte. Da vi sa ja takk, og kom til tro på Jesus, ble alt nytt sier Guds ord. Vår ånd ble født av Gud, og vitner sammen med DHÅ at vi nå er Guds barn. Så er vi ikke lenger tjenere av lovens bokstav som sier du skal, skal ikke. Men vi er kommet inn i ett vennskap med Jesus som tjener Gud i Ånden, og har blitt endel av Guds familie.

Jeg takker Gud for at jeg får leve utfra hva Guds ord viser meg at jeg er. At Guds ord viser oss hvem han er, men også viser oss hvem vi er. På den måten vet vi at Gud har gitt oss alt vi måtte trenge, til alle tider gjennom livet. Og det viktigste av alt. Vi er født av Gud, til å være hans barn, og vi kjenner hans vilje fordi vi er hans venner.

Jes 43 19-21
Se, jeg gjør noe nytt.
Nå spirer det fram.
Merker dere det ikke?
Ja, jeg legger vei i ørkenen,
elver i ødemarken.
Ville dyr skal ære meg,
sjakaler og strutser.
For jeg gir vann i ørkenen
og elver i ødemarken
så mitt utvalgte folk kan få drikke.
Mitt folk, som jeg har formet,
skal forkynne min pris.

Amen